Document ID: /roh_data/filtered/fineweb-2-filterrobots_roh.jsonl.gz/35515

Las bleras persunas na purtavan betg ina mascra, malgrà che la polizia ha appellà cun autpledaders da far quai. Ma lezza ha era ditg ch'ins na veglia betg intervegnir, mabain sa concentrar che tut ensemen passia paschaivlamain. Demonstrantas e demonstrants purtavan tavlas cun scrit si «Vaccinar mazza» u «Nagins tests da massa».
Clamà al marsch da protesta aveva l'uniun «Protest calm» ch'ha gia inizià l'emna passada protests sumegliants a Cuira e Wohlen. A Berna ha la polizia stenschentà l'emprova d'ina demonstraziun da corona da la bell'entschatta e gnanc laschà sa radunar pli grondas fullas da glieud.